recursal/SuperWikiNEXT-32B huggingface dataset:
|  |
| --- |
| **سنبلہ** |
| مجمع النجوم سنبلہ بڑی تصویر کے لیے کلک کریں |
|   |
| **عربی نام:** | **العذراء**  |
| **انگریزی نام:** | Virgo |
| **خاندان:** | بروج |
| **آسمان میں مقام:** | آسمانِ جنوب سوم |
| **رقبہ:** | 1294.428 ۔ (دوسرا) |
| **فی صد رقبہ :** | آسمان کا 3.14 فی صد |
| **مطلع مستقیم:** | 13 گھنٹے 24.39 منٹ |
| **میل:** | 4 ڈگری 9.51 منٹ جنوب |
| **سیاروں والے ستارے :** |    8 |
| **چمکدار ستارے:** |    3 |
| **قریبی مجمع النجوم:** | نگران، گیسو، اسد، پیالہ، غراب، حیدرہ، میزان، مار |
|   |

  


**سنبلہ** (عربی: **العذراء**  - انگریزی: Virgo) ایک مجمع النجوم کا نام ہے۔ اس کو خاندان مجمع النجوم بروج میں شامل کیا جاتا ہے۔

بنیادی خصوصیات
--------------

اس کا مشاہدہ آسمانِ جنوب سوم میں کیا جا سکتا ہے۔ اس مجمع النجوم کا رقبہ 1294.428 مربع ڈگری ہے۔ جو کل آسمان کا 3.14 فی صد بنتا ہے۔مطلع مستقیم 13 گھنٹے 24.39 منٹ ہے۔ اور میل 04 ڈگری 09.51 منٹ جنوب ہے۔ اس مجمع النجوم میں ایسے ستاروں کی تعداد ،جن کے ایک یا زیادہ سیارے دریافت کیے جاچکے ہیں، 8 ہے۔ چمکدار اور نمایاں نظر آنے والے ستاروں کی تعداد 3 ہے۔

قریبی مجمع النجوم
-----------------

اس کے اردگرد نگران، گیسو، اسد، پیالہ، غراب، حیدرہ، میزان، مار واقع ہیں۔

متعلقہ مضامین
-------------

* فہرست مجمع النجوم
* خاندان مجمع النجوم

|  |  |
| --- | --- |
|  | ویکی ذخائر پر **سنبلہ (مجمع النجوم)** سے متعلق سمعی و بصری مواد ملاحظہ کریں۔ |
**چین اسکالرشپ کونسل** (انگریزی: China Scholarship Council) ( سی ایس سی) کا انعقاد 1996ء میں کیا گیا تھا۔یہ ایک غیر منافع بخش تنظیم ہے اور براہ راست وزارت تعلیم برائے چین کے ملحق ہے۔چین اسکالرشپ کونسل بیرون میں تعلیم حاصل کرنے والی چینی طالبعلموں اور چین میں پڑھنے والے غیر ملکی طالبعلموں کو وظیفہ دیتی ہے۔ یہ ایجنسی کچھ مخصوص بیرونی یونیورسٹیوں میں پڑھنے کے لیے چینی طلبہ اور چین میں پڑھنے والے افراد کو وظیفہ دیتی ہے۔ قومی اسکالرشپ فنڈ میں کونسل رقم خرچ کرتی ہے۔اس کے لیے متعدد قوانین اور پالیسیاں بنائی گئی ہیں۔ان پالیسیوں کا مقصد چین میں پڑھنے والے بیرونی طلبہ اور بیرون میں پڑھنے والی چینی طلباکے مسائل کو حل کرنا ہے۔ ساتھ ہی ان کو ضروری حد تک مالی مدد بھی دی جاتی ہے تاکہ اعلیٰ تعلیم کے خواہش مند طلبہ اپنا خواب پورا کر سکیں۔ کونسل دوطرفہ اور یک طرفہ وظیفہ اور کثیر جہتی وظیفہ اور مسائل کو بھی دیکھتی ہے اور ان کا حل نکالتی ہے۔اس کے تحت اندرون اور بیرونی یونیورسٹیوں میں طلبہ کا تبادلہ بھی ہوتا ہے۔ آپس میں تعلیمی تعاون بھی فراہم کیا جاتا ہے۔ اس ضمن میں وظیفہ، پروجیکٹ کا بھی تبادلہ ہوتا ہے۔کونسل ایسے پروجیکٹوں کو بھی معاوضہ دیتی ہے جس سے چینی کے تعلیمی تنظیم اور ڈھانچہ کو فائدہ ہوتا ہے۔جس کی وجہ سے چین میں تعلیم اور تعقیق کا معیار بڑھتا ہے۔ دوسرے ممالک سے دوستی بڑھتی ہے۔دوسرے ممالک کی یونیورسٹیوں سائنسی تحقیق، ٹیکنالوجی تعاون اور دیگر امور میں تعاون لیا اور دیا جاتا ہے۔
ریاست کونسل کے لیے فنڈ مختص کرتی ہے، اس کے علاوہ اندرون ملک اور بیرون سے چندہ بھی ملتا ہے۔
چین اسکالرشپ کونسل سے ملنے والے وظیفوں میں مرکزی حکومت چین کی طرف سے ملنے والے وظیفے، علاقائی حکومت سے ملنے والے وظینے،کنفیوشس ینسٹیٹیوشن اسکالرشپ، اسکول اسکالرشپ، انٹرپرائز اسکالرشپ کے علاوہ بھی دیگر کئی طرح کے وظیفے شامل ہیں۔

حوالہ جات
---------

1. ↑  "CSC-Basic Information". 01 جنوری 2019 میں اصل سے آرکائیو شدہ. اخذ شدہ بتاریخ 13 مارچ 2019.  الوسيط `|url-status=` تم تجاهله (معاونت)
2. ↑  Yan، Li (7 Jun 2018). "Bigger Chinese scholarships attract foreign students to boost soft power". ECNS.cn. اخذ شدہ بتاریخ 03 جنوری 2018.
3. ↑  Ebsworth-Goold، Erika (27 Oct 2018). "Washington University strengthens international ties". The Source Washington University in St. Louis. اخذ شدہ بتاریخ 03 جنوری 2018.
4. ↑  Chinese Ministry of Education (5 Jul 2018). "Proposals for 2019 International Cooperation Training Programs for Innovative Talents (关于做好2019年创新型人才国际合作培养项目申报工作的通知)" (PDF). *Chinese Scholarship Council*. اخذ شدہ بتاریخ 21 دسمبر 2018.
5. ↑  "XMU's talent project approved by China Scholarship Council". Xiamen University. 20 Jan 2018. اخذ شدہ بتاریخ 12 دسمبر 2018.
6. ↑  "آرکائیو کاپی". 19 اپریل 2019 میں اصل سے آرکائیو شدہ. اخذ شدہ بتاریخ 15 مارچ 2019.  الوسيط `|url-status=` تم تجاهله (معاونت)
**چھینا جلیبی یا** **چھینا جلیپی** ایک میٹھا پکوان ہے جو ساحلی ریاست اڈیشا مشرقی بھارت سے نکلا، یہ ریاست چھینا کی مٹھائیوں کے لیے جانی جاتی ہے۔ اس میٹھے کی مقبولیت ساحلی اوڈیشہ ، مغربی بنگال اور برصغیر پاک و ہند کے دیگر مشرقی علاقوں سے بھی آگے پھیل گئی ہے۔

تیاری
-----

چھینا جلیبی کو جلیبی سے بہت ملتے جلتے انداز میں بنایا جاتا ہے جو بھارت بھر میں مقبول ہے۔ تاہم ، بنیادی جزو تازہ دہی پنیر ہے جسے چھینا کہتے ہیں۔ 

پہلے تازہ چھینا کو اچھی گوندھ کر پریٹزل (مغربی بسکٹ) کی شکل میں ڈھال لیا جاتا ہے، پھر اسے خوب اچھی طرح تل لیا جاتا ہے۔ تلے ہوئی چھینا جلیبی کو شیرے میں ڈبو کر ان میں مٹھاس جذب کروائی جاتی ہے۔ چھینا جلیبی کو گرم گرم بھی کھایا جاتا ہے اور ٹھنڈا کرکے بھی۔چھینا جلیبی کے بنیادی اجزا میں پنیریا مکھن، میدہ ، چینی ، بیکنگ سوڈا، گھی، عرق گلاب اور کیوڑہ شامل ہیں ۔چھینا جلیبی کی سجاوٹ کے لیے کبھی کبھی چاندی کا ورق بھی لگایا جاتا ہے۔ اسے شادی کا خاص میٹھا بھی سمجھا جاتا ہے۔

مزید دیکھو
----------

* جلیبی
* کھیرا ساگارا
* اوریا کھانا
* بنگلہ دیشی کھانا

حوالہ جات
---------

1. ↑  Sahu، Deepika (2012). "Discover Odisha's 'sweet' magic - The Times of India". *indiatimes.com*. 03 جنوری 2013 میں اصل سے آرکائیو شدہ. اخذ شدہ بتاریخ 03 جولا‎ئی 2012. chenna jilapi (A jalebi made with cheese)  الوسيط `|url-status=` تم تجاهله (معاونت)
2. ↑  "چھینا جلیبی، تہواروں کا خاص میٹھا". اخذ شدہ بتاریخ 31 مارچ 2021.  تحقق من التاريخ في: `|access-date=` (معاونت)

بیرونی روابط
------------

* اڑیسڈیری: چھینا جیلبی
* چھینا جلیبی
### نام ونسب

نام سلیمان ،ابو سعید کنیت اور باپ کا نام مغیرہ تھا ،قیس بن ثعلبہ ساکن بصرہ کے غلام تھے اور بصرہ ان کا وطن مالوف بھی تھا،اس لیے القیسی اور البصری کی نسبتوں سے شہرت عام حاصل کی۔

### فضل وکمال

علم وفضل کے اعتبار سے بہت جلیل المرتبت تھے ،متعدد تابعین کرام کے پیکر نور سے اپنی دیدہ شوق کو روشن کیا اور ان کے دامان فیض سے پوری طرح مستفید ہوئے تھے، حفظ واتقان اور تثبت اور ثقاہت میں اپنے زمانے کے رئیس المحدثین تھے ،امام شعبہ جیسے مایہ صد افتخار استاد الکل کا ارشاد ہے ھو سید اہل البصرہوہ اہل بصرہ کے سردار تھے، خریبی بیان کرتے ہیں: ما رأیت بصریا افضل منہ،(العبر فی خبر من غیر۱/۲۴۵)میں نے ان سے افضل کوئی بصری نہیں دیکھا، سلیمان کے ممتاز استاد اور مشہور تابعی ایوب السختیانی لوگوں سے فرمایا کرتے تھے،خذو ا عن سلیمان بن المغیرہ لیس احد احفظ لحدیث حمید من سلیمان بن لمغیرہ سلیمان بن المغیرہ سے حدیث حاصل کرو کیونکہ حمید الطویل کی مرویات کو ان سے زیادہ یاد رکھنے والا کوئی نہیں ،حافظ ذھبی انہیں عالم اھل البصرۃ فی وقتہ اور الامام الحافظ الثبت لکھتے ہیں
 ۔

### حدیث

انہوں نے جن شیوخ سے حدیث کا سماع کیا ان میں محمد بن سیرین، ایوب السختیانی، حسن البصری ،بلال اور ثابت البنانی جیسے اکابر تابعین شامل ہیں اور خود ان سے اکتساب علم کرنے والوں میں عبداللہ بن مبارک، یحی بن سعید القطان، عبدالرحمن بن مہدی ،سفیان ثوری ،شعبہ، بہزین ،اسد ،حبان بن ہلال، ابو داؤو الطیالسی،زید بن حبان، شبابہ بن سوار ،معتمر بن سلیمان، وکیع بن الجراح یحی بن آدم یزید بن ہارون، عفان، آدم بن ابی ایاس، ابوالولید الطیالسی، عاصم بن علی ،سلیمان بن حدب ،مسلم بن ابراہیم، ابونعیم، موسی بن اسماعیل اسد بن موسی، قعنبی ،شیبان بن فروخ اور ہدبہ خالد کے اسمائے گرامی لائق ذکر ہیں۔

### مرویات کا پایہ

ان کی روایات کا پایہ اپنی صحت وتثبت کے لحاظ سے بہت بلند تھا، علی بن المدینی کہتے ہیں کہ ثابت البنانی کے تلامذہ میں حماد بن سلمہ کے بعد تثبت فی الحدیث میں سب سے بلند مقام سلیمان بن المغیرہ کو حاصل تھا، امام احمد بہت پر زور الفاظ میں ان کی ثقاہت کا اعتراف کرتے ہیں، علامہ ابن سعد رقمطراز ہیں کان ثقۃ ثبتا بزاز کا بیان ہے کان من ثقات اھل البصرہ ،وہ بصرہ کی ثقات ائمہ میں سے تھے، علاوہ ازیں یحیی بن معین ،امام نسائی، سلیمان بن حرب، ابن شاہین، ابن حبان اور عجلی وغیرہ نے بصراحت انہیں ثقہ، مامون اور صدوق قرار دیا ہےنیز امام بخاری نہ بھی ان کی روایات کی تخریج کی ہے۔

### وفات

۱۶۵ھ میں بقام بصرہ وفات پائی۔

### حوالہ جات

1. ↑  (خلاصۃ تذہیب تہذیب الکمال۲/۱۵۴)
2. ↑  (کتاب الانساب ورق ۴۶۸)
3. ↑  (تذکرۃ الفاظ۱/۱۹۹)
4. ↑  (طبقات بن سعد ۷/۳۸)
5. ↑  (العبر۱/۲۴۵)
6. ↑  (تہذیب التہذیب۴/۲۲۱)
7. ↑  (ابن سعد ۷/۳۸)
8. ↑  (تہذیب التہذیب۴/۲۲۱)
9. ↑  (تہذیب التہذیب۴/۲۲۱)
10. ↑  (تقریب التہذیب ۷۹)
11. ↑  (خلاصۃ التہذیب الکمال۱۵۴)
**سدالبحر** (جدید ترکی: Seddülbahir**،** عثمانی ترکی :سد البحر ،معنی: سمندر کی دیوار/رکاوٹ) عجیا بات، صوبہ چناق قلعہ ، ترکی کے ضلع کا ایک گاؤں ہے۔ یہ ترکی میں جزیرہ نما گیلی پولی پر کیپ ہیلس میں واقع ہے۔یہ گاؤں درِ دانیال کے ساحل پر ، کیپ کے مشرق میں واقع ہے.پہلی جنگ عظیم میں گیلپولی مہم کے دوران 25 اپریل 1915 کو، یہ گاؤں وی ساحل کی جگہ تھا جہاں پر دو آئرش دستے(بٹالین)،جن میں سے ایک *ایس ایس ریور کلائید* نامی جہاز میں تھا، اترے تھے ۔

 25 اپریل 1915 ، کیپ ہیلس میں اترنے کے دوران ایس ایس ریور کلائید نامی جہاز سے دیکھا گیا سد البحر قلعہ اور گاؤں کا ایک منظر۔ 
سد البحر راس(ایسا بلند قطعہ زمین جو سمندر میں چلا گیا ہو) کی نوک پر سد البحر قلعہ ہے ، جسے *اَسکی قلعہ*("پرانا قلعہ") بھی کہا جاتا ہے جو 1659 میں تعمیر کیا گیا تھا۔ انگریزوں نے اس قلعے کو "قلعہ نمبر 3" کا نام دیا (وی بیچ کے دوسرے سرے پر "قلعہ نمبر 1" تھا ، جسے قلعہ ارطغرل بھی کہا جاتا ہے) اور یہ 10 توپ خانوں سے لیس تھا ، جس میں دو 28 سینٹی میٹرکی ایل/22 کرلپ بندوقیں بھی شامل تھیں۔ اس قلعے پر 3 نومبر 1914 کو شاہی بحریہ نے بمباری کی جس کے نتیجے میں شدید نقصان پہنچا اور 86 عثمانی فوجی شہید ہو گئے۔

انگریزوں نے 19 فروری 1915 کو در ِدانیال مہم کے دوران بحری آپریشن شروع کرتے ہوئے ترک قلعوں پر حملہ کیا۔ سد البحر کو ہلاکت خیز بحری فوج کے ذریعہ بار بار بمباری اور چھاپوں کا سامنا کرنا پڑا اور اس کا وقوع بھی بے نقاب ہو گیا۔ 18 مارچ کو جب بحری آپریشن عروج پر تھا ، آبنائے کے پار سے سد البحر قلعہ اور **کُم قلعہ** کو ، خطرات کے طور پر ختم کر دیا گیا تھا۔

سدالبحر کا ذکر روایتی آئرش گیت "دی فوگی ڈیو "(دھندلی شبنم) کے ایک جملے میں آیا ہے "سویلا یا سد البحر کے مقابلے میں آئرش آسمان کے قریب مرنا بہتر تھا"۔ یہ جملہ 1916 کی ایسٹر بغاوت کا حوالہ دیتا ہے ، جو گیلپولی مہم میں خلیج سویلا پر اترنے کے تقریبا ایک سال بعد آئرلینڈ میں ہوئی تھی۔

2011 کے مطابق ، آج گاؤں کی آبادی 286 ہے۔

حوالہ جات
---------

1. ↑  Statistical Institute آرکائیو شدہ 2013-10-04 بذریعہ وے بیک مشین
**ڈینیلیکون** ، ( /dəˈnɪlɪkwɪn/ )  مقامی طور پر "Deni" کے نام سے جانا جاتا ہے، آسٹریلیا کے نیو ساؤتھ ویلز کے ریورینا علاقے کا ایک قصبہ ہے جو وکٹوریہ کی سرحد کے قریب ہے۔ یہ ایڈورڈ ریور کونسل لوکل گورنمنٹ ایریا کا سب سے بڑا قصبہ ہے۔ یہ قصبہ ایک پیداواری زرعی ضلع کی خدمت کرتا ہے جس میں نمایاں چاول، اون اور لکڑی کی صنعتیں ہیں۔ 2016ء کی مردم شماری میں ڈینیلیکون کی شہری آبادی 6,833 تھی۔

### تاریخ

یورپی آباد کاری سے پہلے ڈینیلیکوئن کے علاقے کے باسی بارابارابا لوگ تھے۔  1843ء میں کاروباری اور قیاس آرائی کرنے والے بینجمن بوئڈ نے موجودہ ڈینیلیکون (شاید اپنے ایجنٹ آگسٹس مورس کے ذریعے) کے آس پاس زمین حاصل کی۔ اس مقام کو سینڈ ہلز کے نام سے جانا جاتا تھا، لیکن بوائیڈ (یا مورس) نے اسے 'ڈینیلکون' کے نام پر ڈینیلیکون کا نام دیا جو ایک مقامی ایبوریجین تھا جو اپنی کشتی کی مہارت کے لیے مشہور تھا۔  1845ء اور 1847ء کے درمیان اس جگہ پر ایک سرائے اور ایک پنٹ قائم کیا گیا تھا۔ ٹاؤن سائٹ کا سروے 1848ء میں کیا گیا تھا، اور 1850ء میں گزیٹڈ کیا گیا تھا  فریڈرک واکر کی اصل مقامی پولیس فورس 1848ء میں ڈینیلیکون میں منظم کی گئی تھی۔ ڈینیلیکون پوسٹ آفس 1 جنوری 1850ء کو کھولا گیا

حوالہ جات
---------

1. ↑  *Macquarie Dictionary, Fourth Edition* (2005).
2. 1 2  "Walkabout Australian Travel Guide - Deniliquin". Fairfax. 22 فروری 2007 میں اصل سے آرکائیو شدہ. اخذ شدہ بتاریخ 04 فروری 2007.
3. ↑  Reed, A. W. *Place-names of New South Wales: Their Origins and Meanings*, (Reed: 1969).
4. ↑  Premier Postal History. "Post Office List". اخذ شدہ بتاریخ 11 اپریل 2008.
راجا سخی دلیر خان جنگ عظیم اول اور دوہم کے ان ریٹائرڈ پونچھ کے باغی فوجیوں میں سے تھے جہنوں نے مہاراجا کشمیر کے شخصی راج کے خلاف بغاوت کی، آپ چار سدھن بریگیڈز کی تھری اے کے پلاٹوں کے کمنی کمانڈر تھے۔

راجا سخی دلیر خان منگرآل
پیدائش 4 مئی 1922ء بمقام آزاد کشمیر ضلع کوٹلی نین میں پیدا ہوئے
وفات 16 ستمبر 1994ء کوٹلی آزاد کشمیر
پیشہ عسکری فوج برطانوی ہندوستان بعد آزاد کشمیر ریگولر فورس عہد تھری اے کے پلاٹوں کمانڈر 4 سدھن بریگیڈ

برطانوی فوج میں بھرتی
---------------------

راجا سخی دلیر خان 1940ء میں برطانوی فوج میں بھرتی ہوئے اور 1943ء میں آپ کو برطانوی فوج کی طرف سے دوسری جنگ عظیم کے جرمنی محاذ بھیج دیا آپ وہاں ایک سال مسلسل محاذ جنگ رہے اس کے بعد 1944ء کو آپ کا تبادلہ برماء کر دیا کیا گیا جہاں آپ ایک سال رہے اس کے بعد آپ امرتسر جون 1947 تک رہے جون 1947ء کو ریاست جموں و کشمیر کے بگڑتے حالات اور ریاست جموں کشمیر کی آزادی کی انقلابی لہرا نے آپ کو مجبور کیا تو آپ نے برطانوی فوج کی سروس کو ہمیشہ کے لیے خیر آباد کہہ کر اپنے آبائی وطن آزاد کشمیر چلے آئے یہاں آپ نے پہلی اور دوسری جنگ عظیم کے ریٹائرڈ فوجیوں کی سرگرمیوں میں لینا شروع کیا۔

جاسوسی کے الزام میں اشتہاری
---------------------------

راجا سخی دلیر خان نے یکم جون 1947ء کو ہی برطانوی فوج کو خیرباد کہہ کر ریاست جموں کشمیر کی آزادی کی جہدوجہد میں حصہ لینا شروع کر دیا آپ کے بہت سے رشتے دار ریاست جموں کشمیر کی فوج کے جموں راجپوت بریگیڈز میں حاضر سروس تھے جن سے آپ نے بہت سی ڈوگرہ فوج کی اہم معلومات حاصل کی آپ نے جون اور جولائی کے مہینے میں مختلف ڈوگرہ فوج کی چھاونیوں میں اپنے رشتے داروں سے ملنے کے بہانے دورے کیے اور وہاں سے معلومات حاصل کی جس کے الزام میں 20 اگست 1947ء کو آپ کے چچا زاد بھائی میجر راجا سیف خان منگرآل نے آپ پر جاسوسی کا الزام لگایا جس پر مہاراجا ہری سنگھ نے آپ کے وارنٹ گرفتاری زندہ یا مردا جاری کیے مگر اس سے پہلے سخی دلیر خان نے اپنی پوری فیملی جہلم منتقل کر دی اور خود کپیٹن حسین خان کے عسکری ماسکر کیمپ مری چلے گئے۔

پونچھ بغاوت میں حصہ
-------------------

راجا سخی دلیر خان نے اشتہاری وارنٹ گرفتاری جاری ہونے کے بعد اپنی فیملی کو جہلم خفیہ ٹھکانے پہنچا کر خود باقاعدہ سے پونچھ بغاوت کا حصہ بن گئے یہ وہ وقت تھا جب ستمبر 1947ء کو ریاست جموں سے جو لوگ برطانوی فوج سے ریٹائر تھے وہ اپنی مدد آپ مری کے گھنے جنگلات میں مسلح بریگیڈز یونٹیں بٹالین بنا کر مہاراجا کشمیر کے شخصی راج کے خلاف جہدوجہد کر رہے تھے اسی دورانیے میں راجا سخی دلیر خان نے 4 سدھن بریگیڈ میں شمولیت اختیار کر کے تھری اے کے پلاٹوں کی کمان حاصل کی راجا سخی دلیر خان نے اپنی پلاٹوں کا سب سے پہلا معرکہ 27 ستمبر 1947ء ڈنہ پوٹھی میر خان ( نیریاں شریف) کے مقام سے کیا اس کے بعد یکم اکتوبر 1947ء کو لچھمن پتن (آذاد پتن ) سے مہنڈر، بانڈی پورہ، راجوری، تک محاذ جنگ رہے بعد معاہدہ جنگ بندی یکم جنوری 1949ء آزاد کشمیر ریگولر فورس سے بورڈ حاصل کرتے وقت آپ کو اس جنگی خدامات کے اعتراف میں آزاد کشمیر حکومت نے غازی کشمیر کا تغمہ اعزاز عطا کیا۔
اس کے بعد بھی آپ عوامی خدامات میں بڑھ چڑھ کر حصہ لیتے رہے ہیں آپ نے کھوئیرٹہ پہلی اسلامی سپیڈی ٹرائل کورٹ کی بنیاد رکھی آپ نے ہمشیہ عوامی خدامات کو اپنا فرض اولین سمجھا آپ نے 16 ستمبر 1994ء کو کوٹلی آزاد کشمیر میں وفات پائی۔

حوالہ جات
---------
**شریک شب** یا **ایک رات کی صحبت** (انگریزی: One-night stand) فقط ایک رات کے جنسی عمل کا عہد و پیمان ہے اور اس رات کے گزرنے کے بعد مستقبل میں اس طرح کے تعلقات کی امید نہیں رہتی۔ شریک شب کے درمیان میں عموماً کوئی جذباتی وابستگی نہیں رہتی۔ یہ دونوں محض ایک رات کے لیے جنسی تعلقات قائم کرتے ہیں۔

وجوہات
------

ایک رات کی صحبت کی متعدد وجوہات ہیں۔ یہ مکمل طور پر شرکائے شب پر منحصر ہے کہ وہ کن بنیادوں پر ایک دوسرے کی جنسی تسکین کے لیے راضی ہوئے ہیں۔ اس قسم کے عارضی تعلقات عموماً نوجوان جوڑوں کا جنسیت کے تئیں تجسس، نا آسودہ افراد کا بغیر کسی عہد و پیمان یا طویل مدتی بندھن، اپنی جنسی و شہوانی آسودگی کو پورا کرنے نیز شادی شدہ مرد یا عورت کا اپنی شادی شدہ زندگی کو متاثر کیے بغیر غیر زوجی جنسی تعلق کا تجربہ کرنے کے لیے قائم کیے جاتے ہیں۔ شریک شب پہلے سے طے شدہ طریقے سے بھی ہوتا ہے جس میں ایک ساتھی دوسرے کو جنسی عمل کے لیے ابھارتا ہے۔

مزید تعلقات
-----------

شب گزرنے کے بعد عموماً تعلقات برقرار نہیں رہتے:

|  |  |  |
| --- | --- | --- |
| "| پہلی ہی ملاقات پر جنسی عمل میں شریک ہونا جان لیوا ہو سکتا ہے، وہیں دوسری طرف بہت سے خوش و خرم جوڑے پہلی ملاقات میں جنسی عمل کے رواج کو نظر انداز کرتے ہیں اور برسوں رشتہ میں منسلک رہتے ہیں۔ | "|

ایک رات کی صحبت کے برخلاف اگر کوئی فرد جنسی عمل کو برقرار رکھتا ہے تو وہ عام جنسی تعلق کہلاتا ہے۔ ایسے رشتہ کو مفادات والی دوستی سے بھی تعبیر کیا جاتا ہے۔

حوالہ جات
---------

1. ↑  Jeffrey S. Turner, *American Families in Crisis: A Reference Handbook* (2009), p. 47.
2. ↑  Laura Berman, *It's Not Him, It's You!: How to Take Charge of Your Life and Create the Love and Intimacy You Deserve* (2010), p. 132.
3. ↑  Casual Sex, Explained (and Defined) — The Good Men Project Magazine. Goodmenproject.com (2010-08-04). Retrieved on 2011-04-28.
4. ↑  Casual Sex آرکائیو شدہ (Date missing) بذریعہ avert.org (Error: unknown archive URL). Avert.org (2005-12-11). Retrieved on 2011-04-28.
5. ↑  Casual sex in college. Generally Thinking. Retrieved on 2011-04-28.
کروزنگ یاٹ کلب آف آسٹریلیا
**ڈارلنگ پوائنٹ** سڈنی ، آسٹریلیا کا ایک بندرگاہ کے مشرقی مضافاتی علاقہ ہے۔ یہ سڈنی کے مرکزی کاروباری ضلع سے 4 کلومیٹر مشرق میں ہے اور وولہرہ کونسل کے مقامی حکومتی علاقے کا حصہ ہے۔  ڈارلنگ پوائنٹ شمال میں سڈنی ہاربر ، مشرق میں ڈبل بے ، جنوب میں ایج کلف اور مغرب میں رشکٹرز بے سے جڑا ہوا ہے۔ ڈارلنگ پوائنٹ، اپنی مطلوبہ اور مہنگی رئیل اسٹیٹ کے لیے مشہور ہے، زیادہ تر رہائشی ہے اور اسے آسٹریلیا کے سب سے خصوصی اور باوقار مضافاتی علاقوں میں شمار کیا جاتا ہے۔

### تاریخ

جو اب ڈارلنگ پوائنٹ کا علاقہ ہے اصل میں مقامی مقامی لوگوں کے ذریعہ یورامبی، یارانبی، یارانبی اور یارانابی کے نام سے جانا جاتا تھا۔ نیو ساؤتھ ویلز کے گورنر رالف ڈارلنگ کی اہلیہ الزبتھ ڈارلنگ کے اعتراف میں اسے ڈارلنگ پوائنٹ کا نام دیا گیا تھا۔  سڈنی 2000ء اولمپکس کے دوران ڈارلنگ پوائنٹ نے کشتی رانی کے مقابلوں کی میزبانی کی۔

حوالہ جات
---------

1. ↑  Gregory's Sydney Street Directory, Gregory's Publishing Company, 2007
2. ↑  *The Book of Sydney Suburbs*, Compiled by Frances Pollen, Angus & Robertson Publishers, 1990, Published in Australia آئی ایس بی این 0-207-14495-8, page 79
**شفٹ کا منصوبہ** (انگریزی: Shift plan)، **روٹا** یا **روسٹر** کسی بھی شفٹ کی ملازمت کا کلیدی حصہ ہے۔ اس کی مدد کام کرنے والے ملازمین کی شفٹوں کا تعین ہوتا ہے۔ اس منصوبہ سازی میں شفٹوں کے امکانی تصادم، شفٹوں کی تبدیلی اور ان کے کام کی تقسیم پر اثر، تعطیلات، تربیتی مامورات، رخصتوں کا احاطہ اور ہنگامی صورت حال کے انتظامات، وغیرہ شامل ہوتے ہیں۔

امریکی بحریہ کا ایک شفٹ کی تقسیم والا جدول
------------------------------------------

امریکی بحریے کے کام کی تین شفٹوں میں تقسیم| وقت | پیر | منگل | چہار شنبہ | جمعرات | جمعہ | سنیچر | اتوار |
| --- | --- | --- | --- | --- | --- | --- | --- |
| on | watch | off | AW | on | watch | off | AW | on | watch | off | AW | on | watch | off | AW | on | watch | off | AW | on | watch | off | AW | on | watch | off | AW |
| 06:00–12:00 | C | A | B | D | B | C | A | D | A | B | C | D | C | A | B | D | B | C | A | D | A | B | C | D | C | A | B | D |
| 12:00–18:00 | B | C | A | E | A | B | C | E | C | A | B | E | B | C | A | E | A | B | C | E | C | A | B | E | B | C | A | E |
| 18:00–06:00 | A | B | C | E | C | A | B | E | B | C | A | E | A | B | C | E | C | A | B | E | B | C | A | E | A | B | C | E |
| منصوبہ | دورانیہ 1 | دورانیہ 2 | دورانیہ 3 |

جدول میں On سے مراد حاضر ملازمین، off سے مراد غیر حاضر، AW سے مراد متبادل خدمات میں مشغول عملہ جبکہ Watch کے لیے ممکنہ دیگر انتظامات کی ضرورت ہو سکتی ہے۔ دیگر انگریزی حروف ملازمین کے مفروضے کے لیے ہیں۔

مزید دیکھیے
-----------

* شفٹ کی ملازمت

حوالہ جات
---------

1. ↑  Miller، JC (2013). "Fundamentals of Shiftwork Scheduling, 3rd Edition: Fixing Stupid". Smashwords.
**شفا لکھنوی (اے آر بیلی)** کا شمار اردو کے مسیحی شعرا میں ہوتا ہے۔ اس کے والد نے مسیحیت قبول کی تھی۔ شفا لکھنوی کو شاعری کی ابتدائی تعلیم والد ماجد سے ملی تھی کیونکہ وہ بھی ایک شاعر تھے۔ شفا لکھنوی اساتذہ کی صحبت میں رہے کر خود ایک استاد کا رتبہ حاصل کر لیا تھا۔ متعدد مسیحی اور غیر مسیحی شعرا نے اس سے فیض حاصل کیا۔

تعارف
-----

شفا لکھنوی کا اصل نام **اے آر بیلی** تھا۔ اس کے والد ماجد کا نام ایشور داس تھا۔ ایشور داس نے مسیحت قبول کرنے کے بعد اپنا نام عیسی داس رکھ لیا تھا۔ شفا لکھنوی کی پیدائش 2 جنوری 1862ء میں لکھنؤ میں ہوئی۔ اے آر بیلی اپنا تخلص **شفا** استعمال کرتے تھے۔ لکھنؤ کی نسبت سے اپنے اصل نام سے زیادہ شاعری نام شفا لکھنوی سے مشہور ہوئے۔

تعلیم
-----

شفا لکھنوی نے اپنا بچپن لکھنؤ میں گزارا۔ اپنے والد محترم سے اردو اور فارسی کی تعلیم حاصل کی۔ ذاتی شوق کی وجہ سے اردو اور فارسی میں بہت قابلیت پیدا کی۔ اس نے علم الہیات کی تعلیم حاصل کی اور پادری بن گئے تھے۔

شاعری
-----

شفا لکھنوی کے والد عیسی داس ایک شاعر تھے۔ والد کی تربیت سے اس نے بھی خوب نام روشن کیا۔ اس کو بچپن ہی سے شاعری کا شوق تھا۔ شاعری کے ابتدائی دنوں میں حضرت فلک کی صحبت حاصل کی۔ بعد میں اس نے عطا بدایونی، وسیم خیرآبادی اور دل شاہجہان پوری سے فیض حاصل کیا۔ آخر میں افضل علی، افضل خان اور اسیر لکھنوی سے شرف تلمذ حاصل ہوا۔ اس کے بعد استادی کا رتبہ پایا۔ شفا لکھنوی سے متعدد مسیحی اور غیر مسیحی شعرا نے فیض حاصل کیا۔

### نمونۂ کلام

**بڑا دن**

|  |  |  |
| --- | --- | --- |
| یہ انعامِ طرب پانے کے دن ہیں  |  |  شۂ ابرار کے آنے کے دن ہیں |
| گنہگارو نوید جانفزا ہیں  |  |  شفیع حشر کے آنے کے دن ہیں |
| ندامت کے لیے آتی ہے بخشش  |  |  خطا کارو یہ شرمانے کے دن ہیں |
| مسیحا کی ہے ہر سو آمد آمد  |  |  جہاں سے کفر مٹ جانے کے دن ہیں |
| مئے عرفان ساقی بانٹتا ہے  |  |  پیو کہ دور پیمانے کے دن ہیں |
| **شفا** آزار عصیاں سے نہ گھبرا  |  |  مریضوں کے شفا پانے کے دن ہیں |

القاب
-----

شفا لکھنوی کو اپنی خدمات کے اعتراف میں دو القاب ملے جو درج ذیل ہیں۔

1. ریاست شیر کوٹ کی سرکار نے **افسر الشعرا** کا لقب عطا کیا۔
2. بزم بہار سخن شیر کوٹ کی جانب سے **شیریں سخن** کا لقب دیا گیا۔

تصانیف
------

1. مثنوی قہر عشق
2. خون ناحق
3. قوم کی فریاد
4. قصہ ہری واسی
5. فغان ہند المعروف سیلاب عظیم
6. آئین شعر و شاعری

وفات
----

شفا لکھنوی کی وفات حرکت قلب بند ہو جانے کی وجہ سے ہوئی تھی۔ 21 دسمبر 1952ء کو دہلی ریلوے اسٹیشن پر یہ سانحہ پیش آیا۔ دہلی کے مسیحی قبرستان میں تدفین کی گئی۔

حوالہ جات
---------

1. ↑
2. ↑  اردو کے مسیحی شعرا مولف ڈی اے ہیریسن قربان صفحہ 198 ، 199
**کربلا انٹرنیشنل ایئرپورٹ**  ( عربی: مَطَار كَرْبَلَاء ٱلدَُوَلِِي ) کربلا گورنریٹ ، عراق میں زیر تعمیر ہوائی اڈا ہے۔ یہ نجف اور کربلا کے شہروں کے درمیان 20 میل (32 کلومیٹر) کے قریب واقع ہے۔ کربلا کے جنوب مشرق میں۔ توقع ہے کہ تکمیل کے بعد یہ عراق کا سب سے بڑا ہوائی اڈا ہوگا، اور جولائی 2023 میں افتتاحی پرواز حاصل کرے گا ۔ عراقی حکام نے کہا کہ 2018 میں اس پر تقریباً 3 بلین ڈالر لاگت آسکتی ہے، جس میں فیز 1 کے لیے تقریباً 1 بلین ڈالر بھی شامل ہیں۔

تاریخ اور تفصیل
---------------

کربلا بین الاقوامی ہوائی اڈے کا سنگ بنیاد آیت اللہ علی السیستانی کے نمائندے اور امام حسین علیہ السلام کے حرم کے چیف عالم شیخ عبدالمہدی الکربلائی نے جنوری 2017 میں رکھا تھا۔ یہ برطانیہ کی کاپرچیس لمیٹڈ کی طرف سے تعمیر کیا جا رہا ہے،   اور فرانسیسی ADPI کمپنی نے ڈیزائن کیا ہے۔ 4.5 کلومیٹر (2.8 میل) پر ، ہوائی اڈے کا رن وے عراق میں اپنی نوعیت کا سب سے طویل ہے۔ الکربلاء کے مطابق، اس کا مقصد دوسرے ہوائی اڈوں سے مقابلہ کرنا نہیں تھا، بلکہ صرف امام حسین اور عباس کی مساجد میں جانے والے زائرین کی خدمت کرنا تھا۔

حوالہ جات
---------

1. ↑  *MEED.* **42**. Economic East Economic Digest. 2018. صفحات 38–48.
2. 1 2  AFP (January 23, 2017). "Iraq builds new airport in Karbala to handle pilgrims". The News. اخذ شدہ بتاریخ January 25, 2017.
3. ↑  Al Ansary، Khalid (January 24, 2017). "U.K. Company Building Iraq Airport to Fly Millions of Pilgrims". Bloomberg. اخذ شدہ بتاریخ January 25, 2017.
4. ↑  Tekmaji، Ali (January 24, 2017). "Representative of Supreme Religious Authority lays foundation stone of Karbala Int'l Airport". Imam Hussein Holy Shrine. اخذ شدہ بتاریخ January 25, 2017.
**سرادندو مکھرجی** audio speaker iconpronunciation (معاونت·معلومات)</img> audio speaker iconpronunciation (معاونت·معلومات)(پیدائش:5 اکتوبر 1964ء کولکتہ بھارت ) ایک سابق بھارتی کرکٹ کھلاڑی ہیں ۔ اس نے بنگال کے لیے ڈومیسٹک کرکٹ کھیلی اور 1990-91ء میں ہندوستان کے لیے تین ایک روزہ بین الاقوامی کھیلے۔

### کیریئر

انہیں 1990-91ء کے ایشیا کپ میں ان کی بہادری کے لئے یاد کیا جاتا ہے جہاں وہ وینکٹاپتی راجو اور روی شاستری سے آگے ٹورنامنٹ میں ہندوستان کے پسندیدہ اسپنر تھے۔ مکھرجی نے ٹورنامنٹ میں 29 اوورز میں ایک اوور میں 3.37 رنز دیے۔ ہندوستانی گیند بازوں میں سب سے زیادہ کنجوس ہونے کے باوجود وہ پھر کبھی ہندوستان کے لیے نہیں کھیلے۔ 1990ء سے اب تک جتنے بھی ہندوستانی گیند بازوں نے 75 گیندیں کی ہیں، ان میں مکھرجی سب سے زیادہ اقتصادی ہیں۔ رنجی ٹرافی کے ڈیبیو پر ہیٹ ٹرک کرنے کا سہرا ساراندو مکھرجی کو بھی جاتا ہے۔

### مزید دیکھیے

* کرکٹ
* ٹیسٹ کرکٹ
* بھارت قومی کرکٹ ٹیم
* بھارت کے ٹیسٹ کرکٹ کھلاڑیوں کی فہرست
* بھارت کے ایک روزہ بین الاقوامی کرکٹ کھلاڑیوں کی فہرست

حوالہ جات
---------

1. ↑  Cricket County
**شمیم ممتاز** ایک پاکستانی سیاست دان ہے جو جون 2013 سے مئی 2018 تک سندھ کی صوبائی اسمبلی کی ممبر رہ چکی ہیں۔

ابتدائی زندگی اور تعلیم
-----------------------

شمیم ممتاز 15 نومبر 1957 کو کراچی میں پیدا ہوئیں۔ انھوں نے بیچلر آف آرٹس کی ڈگری حاصل کر رکھی ہے۔ 

شمیم ممتاز ایک تجربہ کار استاد اور ٹرینر رہی ہیں۔

سیاسی کیریئر
------------

2013 کے عام انتخابات میں خواتین کے لیے مخصوص نشست پر پاکستان پیپلز پارٹی (پی پی پی) کی امیدوار کے طور پر سندھ کی صوبائی اسمبلی کے لیے منتخب ہوئیں۔

جولائی 2016 میں، انھیں وزیر اعلیٰ سید مراد علی شاہ کی صوبائی سندھ کابینہ میں شامل کیا گیا اور انھیں سماجی بہبود کی صوبائی وزیر سندھ مقرر کیا گیا۔ اپریل 2017 میں، انھیں سماجی بہبود برائے سندھ کی صوبائی وزیر کی حیثیت سے نامزد کیا گیا، ساتھ ہی انھیں سماجی بہبود سے متعلق وزیر اعلیٰ سندھ کا مشیر مقرر کیا گیا۔

سیاست کے آغاز میں وہ کونسلر بھی رہیں اور پھر عشر اور زکوۃ کمیٹی کی چیئر پرسن بھی رہیں۔

دس کے لیے وہ بھارت تربیت کے لیے گئیں، سعودیہ اور برطانیہ کے دورے بھی عہدے کی مدت میں کیے۔

### قائمہ کمیٹیوں کی رکنیت

شمیم ممتاز متحرک اور سرگرم رکن سندھ اسمبلی ہیں، وہ کئی قائمہ کمیٹیوں کی رکن ہیں جن میں سے چند مندرجہ ذیل ہیں:

اعلی تعلیم، تکنیکی تعلیم اور تحقیق کی کمیٹی

اسکول تعلیم اور خصوصی تعلیم کی کمیٹی

مزدوروں اور انسانی حقوق کی کمیٹی

اقلیتوں کے حقوق کی کمیٹی

ایندھن کی کمیٹی (چیئرپرسن)

حوالہ جات
---------

1. ↑  "Welcome to the Website of Provincial Assembly of Sindh". *www.pas.gov.pk*. 7 اگست 2017 میں اصل سے آرکائیو شدہ. اخذ شدہ بتاریخ 9 مارچ 2018.  تحقق من التاريخ في: `|access-date=, |archive-date=` (معاونت)
**ابو ریحان البیرونی** کی فلسفی پر عربی زبان میں پہلی شہرہ آفاق کتاب، جس کا پورا نام **تحقیق ما للھندمن مقولۃ مقبولۃ فی العقل او مرذولۃ** ہے۔ یہ کتاب قدیم ہندوستان کی تاریخ، رسوم و رواج اور مذہبی روایات کے ذیل میں صدیوں سے مورخین کا ماخذ رہی ہے اور آج بھی اسے وہی اہمیت حاصل ہے۔ایڈورڈ سخاؤ نے سب سے پہلے اس کا جرمن ترجمہ شائع کیا، بعد ازاں Albiruni's India کے نام سے انگریزی میں پیش کیا جبکہ پہلا اردو ترجمہ سید اصغر حسین نے کیا جو انجمن ترقی اردو سے شائع ہوا۔

کتاب الہند کا مواد حاصل کرنے کے لیے البیرونی نے سال ہا سال تک پنجاب میں مشہور ہندو مراکز کی سیاحت کی، سنسکرت جیسی مشکل زبان سیکھ کر قدیم سنسکرت ادب کا براہ راست خود مطالعہ کیا۔ پھر ہر قسم کی مذہبی، تہذیبی اور معاشرتی معلومات کو، جو اہل ہند کے بارے میں اسے حاصل ہوئيں اس کتاب میں قلم بند کر دیا۔ اس کتاب میں ہندو عقائد، رسم و رواج کا غیر جانبدرانہ اور تعصب سے پاک انداز میں جائزہ لیا گیا ہے۔ یہ پہلی کتاب ہے جس کے ذریعے عربی دان طبقہ تک ہندو مت کے عقائد و دیگر معلومات اپنے اصل مآخذ کے حوالے سے پہنچیں۔

مزید دیکھیے
-----------

* البیرونی
* تاریخ ہند کے مصادر

حوالہ جات
---------

1. ↑  سید قاسم محمود، انسائیکلوپیڈیا مسلم انڈیا، حصہ 3، صفحہ 155-56، 2006ء۔ شاہکار بک فاؤنڈیشن، لاہور
**محبوبِ ذات سیّد احمد حسین گیلانی** سلسلہ قادریہ کے ایک صوفی بزرگ ہیں۔

نام
---

سیّد السالکین سیّد احمد حسین گیلانی کنیت مویدالدین ابو محمد اور خطاب محبوبِ ذات ہے۔

ولادت
-----

آپ کی ولادت باسعادت12ربیع الاول 1314ھ،منڈیر شریف سیّداں ضلع سیالکوٹ میں ہوئی۔

نسب
---

آپ کا شجرۂ نسب والد ماجد کی طرف سے امام حسن اوروالدہ ماجدہ کی جانب سے امام حسین کی وساطت سے علی المرتضیٰ سے جا ملتا ہے۔

خاندان
------

آپ کا خاندان انیسویں صدی کے آخر میں منڈیر شریف سیّداں آیا اور آپ کے خاندان میں سے اس گاؤں میں سب سے پہلے آپ کے والد سیّد نواب علی 1876ء؁ میں پیدا ہوئے۔ آپ کے دادا اور نانا اور پرنانا کی قبریں اسی گاؤں میں ہیں۔

اولاد
-----

آپ کی اولاد میں 4 بیٹے اور 9 بیٹیاں شامل ہیں، جن میں سے 7 کی قبریں ہندوستان میں ہی ہیں۔ آپ کے بیٹوں کے نام یہ ہیں:

1. سیّد افضال احمد حسین المعروف بہ محبوبِ خاص/سخیٔ کامل (1926-1998)۔
2. سیّد اقبال احمد حسین (ایم پی اے پنجاب) (1932-2018)۔
3. سیّد افتخار احمد حسین (1936-2000)۔
4. سیّد امجد علی (پیدائش: 1942)۔

مسلک
----

آپ مذہباً سنی حنفی جبکہ مسلکاً و مشرباً قادری تھے۔ آپ کا مسلک و مذہب آپ کے جمعہ کے خطبات میں واضح نظر آتا تھا۔ اس کے باوجود آپ شیعہ اور غیر مسلموں کے ساتھ رواداری کا سلوک رکھتے کہ ہر کسی کو اپنائیت محسوس ہوتی۔

حلقہ ارادت
----------

آپ بے مثال و باکمال پیر طریقت تھے۔ آپ نے کبھی شریعت کو طریقت سے جدا نہ جانا۔ طریقت کا مخالف جب بھی کبھی کوئی آتا توطریقت کا قائل ہوجاتااور راہِ حق کوقبول کر لیتا چنانچہ آپ کے حلقہ ارادت میں ہرمکتب فکر کا طالب علم رہا،اہل حدیث،اہل تشیع ،مسیحی، ھندو سکھ غرض ہر ایک دین و مذہب اور فرقے کا پیرو کار آپ کے سلسلہ ارادت میں شمولیت کو فخر سمجھتا تھا ۔

تبلیغ دین
---------

محبوب ذات تبلیغ اسلام کے لیے ہمہ وقت سفر پر ہی رہا کرتے تھے۔ آپ نے30 سال تک ہندوں میں شمع اسلام روشن کی اور ہندوستان کا شاید ہی کو شہر ایسا ہو گا جہاں آپ نے تبلیغ اسلام کے لیے سفر نہ کیا ہو۔ ان میں بنارس، انبالہ،جبل پور،الہ ٰ آباد،الموؤں لکھنؤ ،لال کڑتی میں تو آپ نے ایک عرصہ تک قیام کیا۔ آپ نے ہندوؤں سکھوں مسیحیوں اور غیر مذاہب کے لوگوں کو مشرف بہ اسلام کیا۔ آپ کی گفتگو تبسم نہاں اور نگاہِ پاک باز میں اِتنی تاثیر موجود تھی کہ لوگوں کے دلوں میں اُتر جاتی اُن کا دل باغ باغ ہو جاتا۔ بالآخر 1938 میں آپ نے منڈیر شریف سیّداں میں اپنے خاندان کے پاس مستقل اقامت اختیار کی۔

حوالہ جات
---------

1. ↑  روزنامہ پاکستان 27 مئی 2016
**علامہ سید اولاد حیدر (فوق بلگرامی) ،** ہندوستان کے ایک مشہور شیعہ عالم دین، ادیب اور مذہبی مصنف تھے ـ 

قصبہ بلگرام ضلع ہردوئی کے رہنے والے تھے ـ

علامہ شیخ آقا بزرگ تہرانی کی نگاہ میں
-------------------------------------

**علامہ شیخ آقا بزرگ تہرانی** نے آپ کی تعریف ان الفاظ میں کی ہے :

**"عالم ادیب و مصنف مکثر"**

آپ عالم بھی تھے اور ادیب بھی نیز ایک کثیر التصانیف مصنف تھے ـ

تالیفات
-------

**شیخ آقا بزرگ تہرانی** نے آپ کی مندرجہ ذیل کتابوں کا تذکرہ کیا ہے :

**1: اسوۃ الرسول (تاریخ اور سیرت رسول اکرم پر مشتمل، تین جلدوں میں)**

**2: سراج المبین فی تاریخ امیر المؤمنین (حضرت علی کی سوانح حیات)**

**3: الزہراء (حضرت فاطمہ زہرا کی سوانح حیات)**

**4: سرو چمن در تاریخ حسن (امام حسن کی سوانح حیات)**

**5: ذبح عظیم (امام حسین کی سوانح حیات)**

**6: صحیفۃ العابدین (امام زین العابدین کی سوانح حیات)**

**7: المآثر الباقریہ (امام محمد باقر کی سوانح حیات)**

**8: الآثار الجعفریہ (امام جعفر صادق کی سوانح حیات)**

**9: العلوم الکاظمیہ (امام موسی کاظم کی سوانح حیات)**

**10: التحفۃ الرضویہ (امام علی رضا کی سوانح حیات)**

**11: تحفۃ المتقین (امام محمد تقی کی سوانح حیات)**

**12: سیرۃ النقی (امام علی نقی کی سوانح حیات)**

**13: سیرۃ العسکری (امام حسن عسکری کی سوانح حیات)**

**14: الدر المقصود فی حال الامام الموعود (امام مہدی کی سوانح حیات)**

**15: جاحظ کی کتاب المحاسن و الاضداد کا اردو میں ترجمہ** 

واضح رہے کہ یہ تمام کتابیں اردو زبان میں ہیں ـ

وفات
----

تقسیم ہند و پاکستان کے بعد آپ پاکستان چلے گئے تھے اور وہیں آپ کی وفات ہوئی ـ

مصادر و مآخذ
------------

حوالہ جات
---------

1. 1 2  نقباء البشر فی القرن الرابع عشر، ج: 1، ص: 184
کیمیائی اشیاء کے آپس میں ملنے سے نئی کیمیائی اشیاء وجود میں آتی ہیں، اس عمل کو **کیمیائی تعامل** (انگریزی: chemical reaction) کہتے ہیں۔
کیمیائی تعامل میں تعامل کرنے والے عنصر یا مرکب کو متعامل (reactant) اور اس کیمیائی تعامل کے نتیجے میں بننے والے عنصر یا مرکب کو حاصل (product) کہتے ہیں۔
کیمیائی تعامل میں دو حصے ہوتے ہیں۔

1. متعاملات
2. حاصلات

```
متعاملات ----------> حاصلات
```

متعاملات ایک یا ایک سے زیادہ بھی ہو سکتے ہیں اسی طرح حاصلات بھی ایک یا ایک سے زیادہ ہو سکتے ہیں۔ کیمیائی تعامل عموما کیمیائی تبدیلی سے پہچانا جاتا ہے۔ اس کے نتیجہ میں جو حاصلات بنتے ہیں ان کے کیمیائی خواص متعاملات سے الگ ہوتے ہیں۔

متوازن کیمیائی تعامل
--------------------

```
ایک ایسا تعامل جس کے سبھی متعامل اور بننے والے ماحصل یعنی دونوں جانب ہر ایک عنصر (element) کے جوہروں (atoms) کی تعداد مساوی ہو، **متوازن کیمیائی تعامل** (balanced chemical equation) کہلاتا ہے۔
```

کیمیائی تعامل کی اقسام
----------------------

1۔ یکطرفہ تعامل
2۔ دوطرفہ تعامل
3۔ عمل انگیزی تعامل

### یکطرفہ تعامل

ایسا تعامل جس میں کیمیائی تبدیلی صرف ایک رخ پر ہو رہی ہو۔

  

CaCO3 + 2HCl → CaCl2 + H2O + CO2↑

### دوطرفہ تعامل

ایسا تعامل جس میں کیمیائی تبدیلیی دونوں سمت میں ہو رہی ہو۔

{\displaystyle aA+bB\rightleftharpoons cC+dD}
اس مساوات میںA اورB مل کرC اور D بنا رہے ہیں اورC اورD مل کر A اورB بنا رہے ہیں۔

### عمل انگیزی تعامل

ایسا تعامل جس میں کیمیائی تبدیلی عمل انگیز کے ذریعہ ہو رہی ہو۔

```
متعاملات------عمل انگیز------حاصلات
```

عمل انگیزی تعامل میں عمل انگیز آخر میں ذیلی حاصل کے طور پر واپس مل جاتا ہے یہ کیمیائی تعامل کی رفتار کو بڑِھاتا ہے لیکن اس میں مدٰغم نہیں ہوتا۔

### کیمیا کے لحاظ سے اقسام

آسومیرایزیشن
------------

اس عمل میں کیمیائی مرکب اپنی ساخت کو دوبارہ سے ترتیب دیتے ہے لیکن ان

```
کی ایٹمی کمپوزیشن نہیں بدلتی۔
```

کیمیائی فزودگی
--------------

اس عمل میں دو یا دو سے زیادہ عناصر یا مرکب آپس میں ملتے ہیں اور نیا پیچیدا مرکب یا عناصر بناتے ہیں۔

```
:N2 + 3 H2 → 2 NH3
```

* Chemical decomposition or **analysis**,
شاعرہ

سمیرا سلیم ولد سلیم برنباس، (کاجؔل تخلص) ، 27 اپریل کو راولپنڈی میں پیدا ہوئیں۔ کم عمری سے ہی شعر کہنے کا شغف رکھتی ہیں۔ آبا و اجداد کا تعلق نارووال سے ہے۔ ابتدائی تعلیم راولپنڈی میں حاصل کی۔ مسیحی فیملی سے تعلق ہے۔ مادری زبان پنجابی ہے۔ اُردو اور پنجابی دونوں زبانوں میں شاعری کر رہی ہیں۔ علمِ عروض کو جنون کی حد تک اہمیت دیتی ہیں۔ اس موضوع پر لکھی گئی مختلف کتب آپ کے زیر ِمطالعہ رہتی ہیں۔ بقول آپ کے ریختہ ویب سائیٹ پر فن ِعروض کے حوالے سے موجود ویڈیوز سے آپ نے ابتدا میں استفادہ کیا۔ سرحد یونیورسٹی پشاور سے سائیکولوجی میں ماسٹرز کر چکی ہیں۔ وفاقی اردو یونیورسٹی اسلام آباد کیمپس سے اُردو زبان و ادب میں بھی ماسٹرز کر چکی ہیں۔ سال 2019ء میں مصر، اردن کے مقدّس مقامات کی زیارت کرنے کی نیّت سے اپنے والد کے ہمراہ سفر کیا۔ واپسی پر سفر نامہ لکھا جسے بہت جلد کتاب کی صورت میں پیش کریں گی۔ بچّوں کے لیے بھی متفرق دلچسپ موضوعات پر نظمیں تخلیق کرتی رہتی ہیں۔ آپ ایک سرکاری ادارہ میں بھی فرائض سر انجام دے رہی ہیں۔ آپ کا پہلا شعری مجموعہ "اعتبار کے سب موسم جا چکے" اور دوسرا شعری مجموعہ "کچھ کمی سی لگتی ہے" کے نام سے شائع ہوا۔ غزلوں اور نثری نظموں پر مشتمل تیسرا شعری مجموعہ اور بچّوں کی نظموں کا مجموعہ یہ دونوں کتابیں تکمیل کے مراحل میں ہیں۔
**ڈونا ہارٹز** (انگریزی: Donna Hartz) آسٹریلیا کے قبائل سے تعلق رکھنے والی دایہ، ماہر تعلیم اور کامیلارے قبیلے کے افراد میں سے ایک ہے جو شمال مشرقی نیو ساؤتھ ویلز میں ہے۔ وہ سڈنی شہر کے مغربی علاقے کے چھوٹے شہر میں پلی اور بڑھی تھی۔

پیشہ
----

2021ء میں دست یاب اطلاعات کی رو سے وہ چارلس ڈاروین یونیورسٹی میں دایہ گیری کی ایسوسی ایٹ پروفیسر ہیں۔

نمایاں کام
----------

ہارٹز کو زیادہ تر 'دیہی علاقے میں بچے کو جنم دینے' کے منصوبے کے لیے یاد کیا جاتا ہے۔ وہ این ایم ایچ آر سی کی مشارکتی عطیہ 'اضافہ جات: اپنی بڑھت خود بنایئے' کی تحقیق کار رہی تھیں۔ ہارٹز سماج کے زیر اثر مجموعی سہولتوں سے لیس دایہ گیری اور زچگی خانوں کے نمونوں کے جاری رہنے پر مرکوز رہیں۔ وہ خواتین پر مرکوز دیکھ ریکھ کے معاملات کو بنائے رکھنے والے دایہ گیری کی حمایتی رہی ہیں۔

اضافی وابستگیاں
---------------

ہارٹز ایک اندراج شدہ نرس اور دایہ ہے۔ وہ یونیورسٹی آف سڈنی کے قومی مرکز برائے ثقافتی اہلیت میں تدریسی قائد کے طور کام کرتی ہیں۔ وہ ویسٹرن سڈنی یونیورسٹی کے اسکول آف نرسنگ اینڈ میڈوائفیری میں اڈجنکٹ ایسوسی ایٹ پروفیسر ہیں۔ وہ یونیورسٹی آف ٹکنالوجی سڈنی کی غیر طے شدہ (کیژیوئیل) معلمہ ہیں۔ وہ روڈانتھ لیپسیٹ انڈیجینس میڈوائیفیری چیاریٹیبل فند کے بورڈ آف ٹرسٹیز کی رکن بھی ہیں۔

مزید دیکھیے
-----------

* آسٹریلیا میں خواتین

حوالہ جات
---------

1. ↑  "More Indigenous midwives equals strong cultural connection for mothers and babies: expert". *SBS News*. 11 July 2017. اخذ شدہ بتاریخ 1 جون 2019.  تحقق من التاريخ في: `|access-date=` (معاونت)
2. 1 2 3  "Introducing: Associate Professor Donna Hartz". Charles Darwin University.
3. ↑  "Midwife care: Demand for birth program soars as study gives a tick". *The Sydney Morning Herald*. 23 فروری 2014. اخذ شدہ بتاریخ 01 جون 2019.  تحقق من التاريخ في: `|date=` (معاونت)
4. ↑  "Dr Donna Hartz The University of Sydney". The University of Sydney.
5. ↑  "Doctor Donna Hartz". University of Western Sydney.
**پری بی بی** (وفات: 1678ء) آصف خان چہارم کے بیٹا اور ممتاز محل کے بھائی شائستہ خان کی بیٹی تھیں۔ ان کی موت کے وقت، ان کی شادی شہزادہ اعظم سے ہوئی، جو مستقبل کے مغل شہنشاہ محمد اعظم شاہ بنے۔ وہ مغل شہنشاہ جہانگیر کی اہم ساتھی نور جہاں کی نواسی تھی۔ 
1678ء میں، پری بی بی کی قبل از وقت موت واقع ہوئی اور انھون نے اپنے والد کو دل شکستہ چھوڑ دیا۔ شائستہ خان ڈھاکہ میں لال باغ قلعہ تعمیر کر رہی تھیں، قلعہ کی تعمیر ان کے منگیتر شہزادہ محمد اعظم نے شروع کی تھی۔ شائستہ خان نے اب قلعہ کو ناگوار سمجھا اور قلعے کی تعمیر روک دی۔ انھوں نے اپنی بیٹی کی قبر قلعے کے احاطے کے ساتھ بنوائی۔پری بی بی کا مقبرہ ڈھاکہ، بنگلہ دیش میں ایک اہم تعمیراتی مقام سمجھا جاتا ہے۔ 1974ء سے پری بی بی کا مقبرہ اور لال باغ قلعہ کا انتظام محکمہ آثار قدیمہ کے پاس ہے۔

سوانح
-----

پری بی بی شائستہ خان کی بیٹی تھی اور ایران دخت رحمت بانو کے نام سے بھی جانی جاتی تھی۔ ان کی منگنی 3 مئی 1668ء کو مغل بادشاہ اورنگزیب عالمگیر کے بیٹے محمد اعظم سے ہوئی۔ وہ ڈھاکہ، بنگال سبھا (صوبہ) میں رہتی تھیں، ان کے والد صوبے کے گورنر تھے۔ اس دور کے مغل ریکارڈ سے پتہ چلتا ہے کہ انھوں نے گورنر خانے اور صوبے کی سیاست میں ایک بااثر کردار ادا کیا۔

موت اور قبر
-----------

 پری بی بی کا مقبرہ
1678ء میں، پری بی بی کی قبل از وقت موت واقع ہوئی اور انھون نے اپنے والد کو دل شکستہ چھوڑ دیا۔ شائستہ خان ڈھاکہ میں لال باغ قلعہ تعمیر کر رہی تھیں، قلعہ کی تعمیر ان کے منگیتر شہزادہ محمد اعظم نے شروع کی تھی۔ شائستہ خان نے اب قلعہ کو ناگوار سمجھا اور قلعے کی تعمیر روک دی۔ انھوں نے اپنی بیٹی کی قبر قلعے کے احاطے کے ساتھ بنوائی۔  دیگر ذرائع نے بتایا ہے کہ مقبرہ خود شہزادہ اعظم نے تعمیر کیا تھا۔  پری بی بی کا مقبرہ ڈھاکہ، بنگلہ دیش میں ایک اہم تعمیراتی مقام سمجھا جاتا ہے۔  1974ء سے پری بی بی کا مقبرہ اور لال باغ قلعہ کا انتظام محکمہ آثار قدیمہ کے پاس ہے۔

مزید دیکھیے
-----------

* بنگلہ دیش میں آثار قدیمہ کے مقامات کی فہرست

حوالہ جات
---------

1. ↑  Rahman، Syedur (2010). *Historical Dictionary of Bangladesh* (بزبان انگریزی). Scarecrow Press. صفحہ 87. ISBN 978-0-8108-7453-4.
2. 1 2  Hossain، AKM Yakub؛ Chowdhury، AM. "Bibi Pari". *en.banglapedia.org* (بزبان انگریزی). Banglapedia. اخذ شدہ بتاریخ 11 نومبر 2017.  تحقق من التاريخ في: `|access-date=` (معاونت)
3. ↑  Ray، Aniruddha (2016). *Towns and Cities of Medieval India: A Brief Survey* (بزبان انگریزی). Taylor & Francis. صفحہ 487. ISBN 978-1-351-99731-7. اخذ شدہ بتاریخ 11 نومبر 2017.  تحقق من التاريخ في: `|access-date=` (معاونت)
4. ↑  Ṣābir، Muḥammad Shafīʻ (1970). *Pakistan: Culture, People & Places* (بزبان انگریزی). University Book Agency. صفحہ 386. اخذ شدہ بتاریخ 11 نومبر 2017.  تحقق من التاريخ في: `|access-date=` (معاونت)
**سید غلام نبی شاہ المعروف سمندری بابا**

ولادت
-----

سید غلام نبی شاہ بن سید غلام محمد شاہ کشمیری سری نگر ( مقبوضہ کشمیر ) میں پیدا ہوئے۔ کشمیر کے نامور بزرگ امیر کبیر سید علی ہمدانی کی اولاد میں سے تھے ۔

بیعت و خلافت
------------

صوفی سید سلامت علی شاہ المعروف چھتری والی سر کار ( آستانہ عالیہ راوی روڈ لاہور ) سے دست بیعت اور منظور نظر تھے۔

عادات و خصائل
-------------

آپ تارک الدنیا صوفی تھے۔ سخت مجاہدے کیے سمندر کے کنارے ویرانے میں، دہشت ناک پہاڑوں میں چلے کاٹے۔ عوام الناس اور دنیا کی تمام سہولیات سے دور ساحل سمندر پر طبعا سخی تھے جو نذرانہ نذر ہوتا وہ راہ خدا میں خرچ کر دیتے تھے کل کے لیے جمع کرنا عادت نہ تھی۔ متوکل تھے، اللہ تعالیٰ کی ذات پر کا مل بھروسا رکھتے تھے کہ آج اس ویرانہ میں عطا کر رہا ہے وہ کل بھی عطا کرے گا۔ شب و روز اللہ تعالیٰ کی بندگی اور رضا میں بسر کیے۔ نفس کے تزکیہ و تصفیہ کے لیے بڑے بڑے مجاہدے کیے۔ صائم الدہر اور قائم اللیل تھے۔

کشمیر سے کراچی آمد
------------------

ابتدا میں آپ مقبوضہ کشمیر میں لکڑی پر بہترین نقش و نگار تر اشنے، قالین کے خوبصورت ڈیزائن وغیرہ کا کام کرتے تھے۔ 1967ء کشمیر چھوڑ کر کراچی ( سندھ) تشریف لے آئے۔

دینی خدمات
----------

ساحل کلفٹن ’’مسجد عرفات ‘‘ تعمیر کی۔ گلشن حدید بن قاسم کراچی سے آگے اس لنک روڈ پر ایک مقام ہے جو نیشنل ہائی وے اور سپر ہائی وے کو باہم ملاتی ہے۔ یہ وہی جگہ ہے جہاں بعد میں آپ کا مزار مبارک بنا۔ وہاں بھی ’’مسجد علی ‘‘ تعمیر فرمائی جس کے برابر میں پہاڑ کے اندر ایک چھجا نما غار بنا ہوا ہے جس میں آپ نے چلہ کیا تھا۔ آج وہ یاد گار ایک کمرے کی شکل میں محفوظ ہے۔ آپ نے ؛مسجد علی ( موجودہ آستانہ ) کے ساتھ 1987ء کو خود اپنے ہاتھوں سے کنویں کی کھدائی کا آغاز کیا۔ آج اسی کنویں کا میٹھا پانی زائرین استعمال کرتے ہیں ۔

وفات
----

سید غلام نبی شاہ کشمیری نے 12 جمادی الاول 1413ھ بمطابق 8، نومبر 1992ء بروز اتوار بمقام مسجد عرفات کلفٹن میں تقریباً ساٹھ سال کی عمر میں انتقال کیا۔

حوالہ جات
---------

1. ↑   حیات مبارکہ سمندروالی سر کار، تالیف : سلیم احمد، مطبوعہ کراچی، 2001ء
**السکر والصحو**سکر عالم مدہوشی اور صحو عالم ہوش کو کہتے ہیں یہ تصوف کی اصطلاح ہیں۔

### سکر کی تعریف

السكر ہو غيبۃ بواردٍ قوي، وہو يعطي الطرب والالتذاذ، وہو أقوى من الغيبۃ وأتم منها 
قلب پر کسی واردات قوی کا غلبہ ہو جانے سے غیبت کا طاری ہوجانا یہ خوشی اور لذت کی وجہ سے ہوتا ہے جبکہ سکر غیبت سے قوی تر اور مکمل ترین ہوتا ہے ۔

### صحو کی تعریف

الصحو: ہو رجوع العارف إلى الإحساس بعد غيبته وزوال إحساسه
کسی عارف کاغیبت کے بعد واردات قوی کے سبب احساس کی طرف لوٹنے کو صحو کہتے ہے ۔

### سکر و صحو میں فرق

صفات الہیہ کی تجلی یا ثواب و عذاب کے خیال کا غلبہ ہو کر سالک کے حواس معطل ہو جائیں اور خلق سے بے خبر ہو جائے تو اس کو غَیبت کہتے ہیں اور جب حواس درست ہو جائیں اور سالک ہوش میں آجائے اور اس امتیاز و احساس کا پلٹنا صحو ہے۔ حالت سکر میں جو اقوال و افعال صادر ہوں وہ ناقابل سند ہوتے ہیں۔ ان کلمات کہ شطحیات کہتے ہیں۔

### سکر و صحو کا مرتبہ

سکر اولیاء کے مرتبے سے تعلق رکھتا ہے اور صحو انبیاء کے مرتبے سے تعلق رکھتا ہے

حوالہ جات
---------

1. 1 2  كتاب التعريفات المؤلف: علي بن محمد بن علي الزين الشريف الجرجاني
2. ↑  البینات شرح مکتوبات ،سعید احمد مجددی،جلداول ،صفحہ 155تنظیم الاسلام پبلیکیشنز گوجرانوالہ
*دیگر استعمالات کے لیے دیکھیے عدسہ (ضد ابہام)*

ایک عدسہ
عدسے روشنی کو مرکوز کر سکتے ہیں
عدسہ (Lens) ایک بصریاتی (Optical) اختراع جو اپنی ساخت میں کامل محوری تناظر (Axial Symmetry) رکھتی ہے اور روشنی یا نور کی سوقیت (Transmittance) یا ترسیل کا موجب بن کر اس کے تکسر، تقارب (Convergence) یعنی ارتکاز یا تباعد (Divergence) یعنی اتساع یا انتشار کا باعث ہوتی ہے۔

```
’’ عدسہ (Lens) شفاف واسطے کے ایسے حصے کو کہتے ہیں۔ جو ایک یا دو کروی سطحوں سے گِھرا ہو۔ ‘‘
```

یا
’’ایسا شفاف جسم جس کی دو سطحیں یا کم از کم ایک سطح منحنی (curve) ہو *عدسہ* کہلاتا ہے۔‘‘
عدسوں سے روشنی کی شبیہ (Image) روشنی کے انعطاف کی وجہ سے بنتی ہے۔
عدسے دو سطحوں والے شفاف مادے سے بنتے ہیں جن کی ایک یا دونوں سطحیں کروی ہوتی ہے۔ عدسہ کم از کم ایک کروی سطح سے گِھرا ہوتا ہے۔ ایسے عدسوں میں دوسری سطح [[[مستوی]] یا چپٹی ہوتی ہے۔

سادہ عدسوں کی اقسام
-------------------

عدسے دو قسم کے ہوتے ہیں۔

### محدب عدسہ

محدب عدسے (Convex Lens) روشنی کی متوازی شعاعوں کو ایک نقطے پر مرکوز کرنے کی صلاحیت رکھتا ہے۔ اور درمیان میں کناروں کی نسبت موٹے ہوتے ہیں۔
’’ایسے عدسے جن میں سے متوازی واقع شعاعیں (Parallel incident rays) گذر کر ایک نقطے پر سمٹ جاتی ہیں محدب عدسے یا استدقاقی عدسہ یا تقاربی عدسہ (converging lenses) کہتے ہیں۔‘‘
یہ عدسہ درمیان سے موٹا اور کناروں سے پتلا ہوتا ہے۔
محدب عدسے اپنی کروی سطحوں کے اعتبار سے درج ذیل تین صورتوں میں پائے جاتے ہیں۔

1.مستوی محدب عدسہ (Plano convex Lens)

’’ایسا عدسہ جس کی سطح ایک طرف سے مُستوی (Plane) یا چپٹی اور اور دوسری طرف محدب ہو *مستوی محدب عدسہ* کہلاتا ہے۔‘‘

2.دوہرا محدب عدسہ (Double Convex Lens)

’’ایسا محدب عدسہ جس کے باہر کی طرف دو ابھری ہوئی کروی سطحیں ہوں یعنی جس عدسے کی سطح دونوں طرف سے محدب ہو۔ *دوہرا محدب عدسہ* کہلاتا ہے۔’’

3.مقعر محدب عدسہ (Concavo Convex Lens)

’’ایسا عدسہ جس کی سطح ایک طرف سے مقعر یا مجوف اور دوسری طرف سے محدب ہو *مقعر محدب عدسہ* کہلاتا ہے۔‘‘

### مقعر عدسہ

مقعر عدسے ( Concave Lens) کناروں کی نسبت درمیان سے پچکے ہوتے ہیں۔ اور روشنی کی متوازی شعاعوں کو پھیلا دینے یعنی اتساعی یا انتشاری (diverging) خصوصیت رکھتے ہیں۔ اسلے مقعر عدسوں کو اتساعی عدسے (diverging lense) بھی کہتے ہیں۔
یا
’’ایسے عدسے جن میں سے متوازی واقع شعاعیں (Parallel incident rays) گذر کر ایک نقطے سے پھیلتی ہوئی دکھائی دیتی ہیں مقعر عدسے یا غیر تقاربی عدسے یا اتساعی عدسے (Diverging Lenses) کہتے ہیں‘‘
۔یہ عدسے درمیان میں پتلے اور کناروں سے موٹے ہوتے ہیں۔یہ بھی درج ذیل تین قسم کے ہوتے ہیں۔

1.مستوی مقعر عدسہ (Plano Concave Lens)

’’ایسا مقعر عدسہ جس کی سطح ایک طرف سے مُستوی یا چپٹی اور دودوسری طرف سے مقر ہو *مستوی مقعر عدسہ* کہلاتا ہے۔‘‘

2.دوہرا مقعر عدسہ (Double Concave Lens)

’’ایسا مقعر عدسہ جس کے اندر کی طرف خمدار دو سطحیں ہوں یعنی جو عدسہ دونوں طرف سے مقعر یا مجوف ہو، *دوہرا مقعر عدسہ* کہلاتا ہے۔‘‘

3.محدب مقعر عدسہ (Convexo Concave Lens)

’’ایسا عدسہ جس کی سطح ایک طرف سے محدب اور دوسری طرف سے مقعر یا مجوف ہو *محدب مقعر عدسہ* کہلاتا ہے۔‘‘

روشنی کے عدسہ سے گزرنے کے بعد نیلا رنگ عدسے کے نزدیک فوکس ہوتا ہے اور لال رنگ ذرا دور.
نیدر لینڈز میں "کاہل بادشاہ" کے نام سے ایک مجسمہ
**کاہلی** (انگریزی: Laziness) کسی شخص کی جانب سے حرکت 
کرنے سے گریز، کام سے جی چرانے، دھیمی رفتار سے کام کرنے اور اس کے علاوہ کام کی انجام دہی میں ٹال مٹول اور بہانے بازی سے کام لینے کو کہتے ہیں۔ 

ذیل کے پیرا میں ایک خیالی کاہل شخص کا خاکہ کھینچا گیا ہے:  

میرا دوست کاہل ہے۔ وہ ہر روز رات آٹھ بجے سوتا ہے اور صبح دس بجے اٹھتا ہے۔ وہ کم ہی اسکول جاتا ہے۔ کم ہی پڑھتا ہے۔ وہ کھیلتا نہیں ہے۔ وہ گھر کے کاموں میں ہاتھ نہیں بٹاتا۔ اس کے علاوہ وہ گھومتا پھرتا بھی نہیں ہے۔

فطری، عارضی اور بیماری کی وجہ سے کاہلی
--------------------------------------

کچھ لوگوں میں کام سے جی چرانے یا ضرورت سے کہیں زیادہ دھیمی رفتار سے کام کرنے کا خاصا فطرت میں ہوتا ہے۔ یہ کیفیت بچپن سے لوگوں کی پہچان بنی ہوتی ہے۔ 

کچھ لوگوں میں تھکاوٹ یا بوریت کی وجہ سے کاہلی کی کیفیت پیدا ہوتی ہے۔ یہ کیفیت عارضی طور چھائی ہوئی ہو سکتی ہے، جو بہت جلد دور ہو سکتی ہے۔ 

کچھ لوگوں میں کاہلی کسی بیماری کی وجہ سے ہو سکتی ہے۔ مثلًا سر درد، سونگھنے کی حس کا خاتمہ، کھانسی، بخار، آواز کا بیٹھ جانا، سینے میں درد، تھکاوٹ اور کاہلی کووڈ 19 کی علامات کے طور پر لوگوں میں دیکھی جا سکتی ہے۔

مزید دیکھیے
-----------

* تھکاوٹ

حوالہ جات
---------

1. ↑  کورونا وائرس: بخار، کھانسی اور سانس میں دشواری، اس بیماری کی علامات کیا ہیں اور اس سے کیسے محفوظ رہا جائے؟
Human settlement in Englandسانچہ:SHORTDESC:Human settlement in England
**کرین بروک** جنوب مشرقی انگلینڈ کے ویلڈ آف کینٹ میں کرین بروک اور سسنگ ہورسٹ کی سول پارش کا ایک قصبہ ہے۔ یہ میڈ سٹون اور ہیسٹنگز کے درمیان تقریباً آدھے راستے پر واقع ہے، تقریباً 38 میل (61 کلومیٹر) وسطی لندن کے جنوب مشرق میں۔ سسنگ ہورسٹ ، سویٹنڈن ، کولیئرز گرین اور ہارٹلی کی چھوٹی بستیاں سول پارش کے اندر واقع ہیں۔ پارش کی آبادی 2011ء میں 6,717 تھی۔

### تاریخ

جگہ کا نام کرین بروک پرانی انگریزی کرین *برک* سے ماخوذ ہے جس کا مطلب ہے کرین مارش ، دلدلی زمین جو اکثر کرینوں سے ہوتی ہے (حالانکہ زیادہ شاید ہیرون )۔ *کرینبروکا* (c. 1100) سے صدیوں میں جگہ کے نام کی ہجے تیار ہوئی ہے۔ 1226ء تک اسے *Cranebroc*پھر Cranebrok کے طور پر ریکارڈ کیا گیا۔ 1610ء تک یہ نام کرین بروک بن گیا، جو موجودہ ہجے میں تیار ہوا۔   ایڈورڈ III نے رومنی مارش کی اون کا استعمال کرتے ہوئے ویلڈن کپڑے کی صنعت کو ترقی دینے کے لیے فلیمش ویورز کو لایا۔ کرین بروک اس کا مرکز بن گیا کیونکہ اس کے پاس فلر کی زمین کی مقامی سپلائی تھی اور بہت سی ندیاں تھیں جنہیں فلنگ ملز کو چلانے کے لیے بند کیا جا سکتا تھا۔ لوہے کی تیاری کا کام دریائے تیس پر بیجبری میں کیا جاتا تھا۔ یہ ایک صنعت ہے جو رومن دور کی ہے۔ کرین بروک کے آس پاس دریائے بیلٹ کی معاون ندیوں نے ایک وقت میں 17 واٹر ملز کو چلایا۔ 1290ء میں اس قصبے کو آرچ بشپ پیکہم سے ایک چارٹر ملا جس سے اسے ہائی سٹریٹ میں مارکیٹ رکھنے کی اجازت ملی۔

حوالہ جات
---------

1. ↑  "Civil Parish population 2011". *Neighbourhood Statistics*. Office for National Statistics. 20 اکتوبر 2016 میں اصل سے آرکائیو شدہ. اخذ شدہ بتاریخ 24 ستمبر 2016.  الوسيط `|url-status=` تم تجاهله (معاونت)
2. ↑  *The Place Names of Kent*, Judith Glover آئی ایس بی این 0-905270-61-4
3. ↑  *The Origin of English Place Names*, P.H. Reaney آئی ایس بی این 0-7100-2010-4
سیتا رام کوہلی کا مدون کردہ ظفرنامہ رنجیت سنگھ کے نسخہ کا ابتدائیہ- 1928ء
**ظفرنامہ رنجیت سنگھ** (وقائع نامہ فتوحات مہاراجا رنجیت سنگھ) دیوان امرناتھ کی تصنیف ہے جس میں مہاراجا رنجیت سنگھ کی فتوحات کا تذکرہ ہے۔سکھ سلطنت کی ابتدائی فتوحات سے متعلق اِس کتاب کو مؤرخین مصدقہ تسلیم کرتے ہیں۔

تاریخ
-----

ظفرنامہ رنجیت سنگھ کب تحریر میں آیا؟۔ اِس حوالے سے محققین کی رائے ہے کہ غالباً یہ کتاب 1837ء سے 1840ء کے دورانیہ میں تحریر میں لائی گئی کیونکہ اِس کتاب کا اِختتام 1837ء کی فتوحات پر ہوجاتا ہے اور کتاب کے اِختتام پر مہاراجا رنجیت سنگھ کی وفات اور 1837ء کے بعد کے احوال و واقعات مذکور نہیں ہیں۔ اِس سے کتاب کی حتمی تاریخ 1837ء معلوم ہوتی ہے۔

فارسی متن
---------

کتاب اصلاً فارسی زبان میں ہے۔ ظفرنامہ سے مراد وہ کتاب ہوتی ہے جس میں بادشاہ یا کسی شہنشاہ یا حکمران کی فتوحات کا تذکرہ کیا جائے۔ اِس کتاب میں دیوان امرناتھ نے مہاراجا رنجیت سنگھ کی 1800ء سے 1837ء تک کی فتوحات کی تفصیلات تحریر کی ہیں جو مؤرخین کے مطابق روزانہ کی بنیاد پر وقائع ہیں۔ دیوان امرناتھ کی حیثیت وقائع نگار کی سی ہے جو اِن فتوحات کا تذکرہ روز بہ روز کی طرز پر تحریر کرتا رہا ہے۔ کتاب برابر چار مختلف حصوں میں منقسم ہے۔

اصل فارسی متن میں جو واقعات مذکور ہیں، وہ 1822ء سے قبل کے دیوان امرناتھ نے مختلف کتب سے اخذ کیے ہیں مگر اُن کتب کا حوالہ نہیں لکھا، علاوہ ازیں اِس میں کچھ سرکاری کتب اور شاہی معاہدات کا حوالہ بھی دیا گیا ہے۔ اس میں 41 ابواب موجود ہیں۔ 1830ء اور اُس کے بعد کے کئی حالات کا مصنف خود عینی شاہد ہے۔ دوسرے حصہ میں لاہور کے باغات اور اُن سے مہاراجا رنجیت سنگھ کی نگہداشت سے متعلق مواد موجود ہے۔ اِسی حصہ میں مہاراجا رنجیت سنگھ کی وصیت بھی مذکور ہے۔ تیسرے حصہ میں عشقیہ نظمیں موجود ہیں اور بعد ازاں مرزا اکرم بیگ اور الٰہی بخش سے متعلق احکامات اور واقعات مذکور ہیں۔ چوتھے حصہ میں مہاراجا رنجیت سنگھ کے اعزاز میں ایک طویل نظم بزبانِ فارسی موجود ہے۔ فارسی متن کا یہ نسخہ مؤرخ سیتا رام کوہلی نے لاہور سے 362 صفحات پر شائع کروایا۔

پنجابی متن
----------

ظفرنامہ رنجیت سنگھ کا پنجابی متن (گرمکھی) جو پٹیالہ، بھارت سے 1983ء میں شائع کیا گیا۔ اِس کتاب میں نمایاں مقامات میں چند مشہور مقامات میں مہاراجا رنجیت سنگھ کی فتوحات سنہ 1800ء سے لے کر فتح کانگڑہ 1809ء تک اور بعد ازاں خالصہ فوج کو نئے انداز پر منظم کرنے کے واقعات اور مہاراجا رنجیت سنگھ کی اصلاحات کا تذکرہ کیا گیا ہے۔

اشاعت
-----

ظفرنامہ رنجیت سنگھ کا پہلی بار فارسی متن سیتا رام کوہلی نے لاہور سے 1928ء میں شائع کیا اور پنجابی زبان (گرمکھی لہجہ) میں پٹیالہ، بھارت سے 1983ء میں شائع کی گئی۔

مزید دیکھیے
-----------

* سیتا رام کوہلی
* خالصہ دربار ریکارڈ
* مہاراجہ رنجیت سنگھ (کتاب)

حوالہ جات
---------

1. 1 2  انسائیکلوپیڈیا آف سکھ اِزم: جلد 4، صفحہ 452۔ مطبوعہ پنجاب یونیورسٹی، پٹیالہ، 2011ء۔
2. ↑  سیتا رام کوہلی: ظفرنامہ رنجیت سنگھ، مرتب کردہ: سیتام رام کوہلی در زبانِ فارسی، مطبوعہ لاہور، 1928ء